HVORDAN KOMMER MAN I GANG?

# **ÅBENT HUS**

2-3 gange om året – typisk i april, maj måned inviterer klubben til åbent hus, hvor sporten og klubben præsenteres i løbet af et par timer. Åbent hus annonceres i den lokale presse og på klubbens hjemmeside. [www.langelands-golf.dk](http://www.langelands-golf.dk)

# **PRØVEMEDLEMSSKAB**

Du kan tegne et prøvemedlemskab af 2 måneders varighed (kan tegnes i perioden 1. april til 1. september) og det giver dig ret til:

* 3 træningslektioner á 25 minutter med klubbens træner. 6 lektioner hvis 2 går sammen.
* Fri adgang (med frie bolde) til at træne på drivingrange.
* Fri adgang til indspilsgreen, puttinggreen og spil på par-3 bane. *med egne bolde.*
* Deltagelse i begynder-matcher (på fast ugedag) på par-3 banen.
* Deltagelse i instruktionsmøder om etikette og spilleregler.

Når du har spillet par-3 banen i et fastsat antal slag, og du har bestået en af begynder-/kaninudvalget godkendt slagprøve på drivingrange, indspilsgreen og puttinggreen, samt en online regel-/etiketteprøve, vil du kunne få adgang til spil på 18-hullers banen i forbindelse med kaninmatcherne.

Som **junior** kan du tegne dig et medlemskab for billige penge (se kontingentoversigten).

Som junior får du:

* Fri adgang (med frie bolde) til at træne på drivingrange.
* Fri adgang til indspilsgreen, puttinggreen og spil på par-3 bane *med egne bolde.*
* Træning for juniorafdelingen foregår om eftermiddagen en fast ugedag i sæsonen.
* Mulighed for at deltage i juniorafdelingens øvrige arrangementer – herunder regelundervisning.
* Mulighed for at låne golfudstyr af juniorafdelingen – i det omfang det kan skaffes – indtil du får dit eget.

For at få lov til at spille på 18-hullersbanen skal du have gennemgået juniorafdelingens uddannelsesprogram.

# **MEDLEMSKAB**

Som medlem af Langelands Golf Klub får du mange muligheder.

Er du nybegynder, hjælper træneren og begynder- /kaninafdelingen dig i gang, så du opnår de grund-færdigheder, der giver dig spilletilladelse til den store bane.

Derefter hjælper kaninafdelingen dig videre med teori og masser af spil på banen under vejledning af en øvet spiller.

Jo bedre du bliver, jo flere muligheder.

Klubmatcher, klubber i klubben, Tirsdagsmatcher m.m. - se opslag og matchkalender.

Klubbens vedtægter kan du få i klubhuset eller se på hjemmesiden.

Som medlem modtager du tidsskriftet ”Dansk Golf” på hjemmeadressen.

Desuden kan du løbende modtage nyhedsbreve fra klubben, hvilket kræver at du tilmelder dig på klubbens hjemmeside [www.langelands-golf.dk](http://www.langelands-golf.dk).

**TRÆNING**

Træningslektioner (25 min.) skal købes i klubbens sekretariat. Tidsbestilling sker på fremlagte liste

I klubbens sekretariat.

* 1 træningslektion 190 kr.
* 5 træningslektioner 790 kr.

Læs om de mange tilbud på hjemmesiden.

# **Indmeldelse**.

Der betales ikke indskud ved indmeldelse i Langelands Golf Klub.

Indmeldelse i Langelands Golf klub er gældende for et helt år, regnet fra den 1. januar til den 31. december.

Tidligere medlemmer, passive medlemmer, langdistance- eller flex-medlemmer kan optages som fuldgyldige medlemmer i Langelands Golf Klub på betingelse af, at der ikke henstår skyldig restance til klubben

# **HVAD KOSTER DET?**

**I år 2024**

|  |  |  |  |
| --- | --- | --- | --- |
| **Kategori årligt** | **1 rate** | **2 rater** | **4 rater** |
| Senior | 5.995, - | 3.075, -  | 1.565, - |
| Ung - ikke fylder 26 i 2024 | 2.600, - | 1.400, - | ------- |
| Junior - ikke fylder 19 i 2024 | 1.200, - | -------- | -------- |
| Long distance  | 2.950, - | 1.550,- | -------- |
| LD – Svendborg medlemmer | 1.950, - | -------- | -------- |
| Passiv – med ret til spil på PAR 3 banen | 400, - | -------- | ------- |
| Prøvemedlemskab (2 mdr.) | 500,-  | ------- | ------- |
| LD- vinter (1/11-31/3) | 800,- | ------- | ------- |
| Flex- medlemskab 1 | 1.350, - | ------- | ------- |
| Flex- medlemskab 2 | 515,- | ------- | ------- |
| Erhvervsmedlemskab | 4.700, - | ------- | -------- |
| Spille ret erhvervsmedlem | 2.100, - | -------- | ------- |

# Flexmedlemskab 1: for personer med bopæl i Langeland og Svendborg kommuner

Flexmedlemskab 2: **gælder ikke** for personer med bopæl i Langeland og Svendborg kommuner

Vi opfordrer alle til at tilmelde betaling via betalingsservice. Der opkræves 75 kr. i administrationsgebyr, hvis betalingen ikke er tilmeldt betalingsservice. Betaling i 2 eller 4 rater er betinget af betaling via betalingsservice.

Ønsker du at betale i flere rater, kontakt sekretariatet.

|  |  |
| --- | --- |
| Indmeldelsesdato |  |
| Fornavne |  |
| Efternavn |  |
| Fødselsdato |  |
| (Tidl./ nuværende) golf - klub  |  |
| Medl. nr. og HCP. |  |
| Adresse |  |
| Postnummer + by |  |
| Tlf. nr. – privat |  |
| Tlf. nr. – mobil |  |
| E-mail |  |
| MEDLEMSKAB | **Årlig, sæt x** | **½-årlig,**  | **¼ årlig** |
| Senior |  |  |  |
| Ung – ej 26 i år 2024 |  |  | ---------- |
| Junior – ej 19 i år 2024 |  | **½-årlig, sæt x** |
| Prøvemedlem |  | **-----------------** |
| Langdistance |  |  |
| Langdistance –SGK  |  | **-----------------** |
| LD-vinter (1/11-31/3) |  | **------------------** |
| ­­­­Passiv uden spilleret |  | **------------------** |
| Flex - medlemskab 1 |  | **-----------------** |
| Flex – medlemskab 2 |  | **-----------------** |

Denne del af folderen afrives og sendes til:

**Langelands Golf Klub**

**Østerskovvej 49C, 5932 Humble -**

eller afleveres i **greenfee - postkassen** i klubhuset.

**HVORFOR SPILLE GOLF?**

VEDVARENDE UDFORDRING

Uanset hvor ofte du spiller – uanset hvor ofte du træner, vil du hver gang, du er på golfbanen opleve noget nyt. Du vil opleve dage, hvor alt lykkes, og dage hvor du helst vil sælge dit udstyr. Golf er en stadig udfordring til din fysik og dit temperament.

NATUROPLEVELSEN

Oplev banen en tidlig morgen, når solen står op – eller aftenskumringen, når vildtet kommer frem for at fouragere. Greenkeeperne bestræber sig på at drive banen i overensstemmelse med naturen og så miljørigtigt som muligt.

FOR ALLE ALDRE

Golf kan spilles hele livet igennem fra barn til olding – og handicapsystemet gør, at man kan konkurrere med andre golfspillere på alle niveauer. Begynder du i en ung alder, har du via klubbens juniorarbejde mulighed for at opnå sportslig succes – og måske komme på landsholdet eller blive professionel golfspiller. Er du ældre, er der også mange udfordringer i klubbens matcher – og andre klubbers åbne matcher – og medlemskabet giver tillige mod betaling adgang til at spille på en stor del af alverdens golfbaner.

SUNDHEDEN

Uden at tænke over det, går du faktisk 8-9 km på en 18 hullers runde. Med gennemsnitligt 25 runder pr. år bliver det 220 km på 100 timer. Ville du få den motion, såfremt du ikke spillede golf? En god kondition sænker blodtryk-ket og kolesteroltallet og reducerer risikoen for hjerte- og karsygdomme.

DET SOCIALE ASPEKT

Golf giver mulighed for socialt samvær. Børn, forældre og bedsteforældre eller anden familie kan mødes på banen. Venner, forretningsforbindelser, herrer, damer, seniorer – der er plads til alle. Her er mulighed for at finde nye venner og spillepartnere blandt klubbens medlemmer. Efter spillet kan samværet fortsætte i klubhuset – eller på terrassen.

**DER ER OGSÅ PLADS TIL DIG!!!**

### SPIL GOLF

###  i

#### Langelands Golf Klub

2024



Langelands Golf Klub

Østerskovvej 49C

Tryggelev

DK 5932 Humble

info@langelands-golf.dk

[www.langelands-golf.dk](http://www.langelands-golf.dk)